35 мыңға жуық қазақстандық магистратураға түсу үшін емтихан тапсырды
DATE: 13:13, 03 Тамыз 2022 | GMT +5
TITLE: 35 мыңға жуық қазақстандық магистратураға түсу үшін емтихан тапсырды
URL: https://kaz.inform.kz/news/35-mynga-zhuyk-kazakstandyk-magistraturaga-tusu-ushin-emtihan-tapsyrdy_a3962429/
META: DATE: 13:13, 03 Тамыз 2022 | GMT +5
TOTAL WORDS: 322
AUTHOR(S):
TEXT: Орташа көрсеткіш – 72 балл. Бір қатысушы максималды 150 балдың140-ын жинады. Тестілеу басталғалы 265 қатысушының нәтижесі жойылды. Оның ішінде144 оқуға түсуші смартфон, шпаргалка және басқа да тыйым салынған заттарды алып өтуге тырысқаны үшін тест тапсыру мүмкіндігінен айырылды. Кешенді тестілеу кезінде ережелерді бұзғаны үшін аудиториядан 117 адам шығарылып, олардың нәтижелері жойылды. Сонымен қатар постпрокторинг қорытындысы бойынша 4 адамның нәтижесі жойылды. Олар емтихан материалдарын суретке түсіріп, аудиториядан алып шығуға тырысқан. Ұлттық бірыңғай тестілеудегі секілді Кешенді тестілеуге кіргізу үшдеңгейлі жүйе бойынша жүзеге асырылады: Face ID жеке басын сәйкестендіру арқылы, жеке куәлік бойынша, сондай-ақ отырғызу орнында жеке басын сәйкестендіру жүргізіледі. Қабылданған іс-шаралар арқасында тестілеудің бірінші аптасында кіргізу кезінде 4 бөгде тұлға анықталды. Яғни, қатысушылар өздерінің орнына басқа адамды жіберіп, тестілеуден өтпек болған. Тиісті шаралар қабылданды. Кешенді тестілеудің екінші аптасында бұндай ереже бұзушылықтар анықталған жоқ. «Осы аптада азаматтық емес жоғарғы оқу орындары, атап айтсақ Жоғарғы Сот жанындағы Сот төрелігі академиясы, ҚР БП жанындағы Құқық қорғау органдары академиясы, ҚР ІІМ академиясы, ҚР ТЖМ М. Ғабдуллин атындағы азаматтық қорғау академиясына түсуге тіркелу аяқталды. Осы санаттағы оқуға түсушілер үшін шет тілінен түсуемтиханы 6 тамызда өтеді», – деді ҚР Ғылым және жоғары білімминистрлігі Ұлттық тестілеу орталығының директоры Руслан Емелбаев. Естеріңізге сала кетсек, магистратураға түсуге арналған кешенді тестілеуге 46 мыңнан астам өтініш келіп түсті. Бұл өткен жылмен салыстырғанда 6 мыңға көп. Магистратурада оқуға 13 мыңнан астам грант бөлінді. Биыл магистратураға түсуге арналған кешенді тестілеу 20-шілдеде басталды және 10-тамызға дейін жалғасады. Кешенді тестілеу үш блоктан тұрады: шет тілі бойынша тест, оқуға дайындығын анықтауға арналған тест және білім беру бағдарламалары тобының бейіні бойынша тест. Шет тілін меңгергенін растайтын халықаралық сертификаттардың бірі бар оқуға түсушілер шет тілі бойынша тесттен босатылады. Тестілеу нәтижелерімен келіспеген жағдайда онлайн-апелляцияға беру мүмкіндігі қамтамасыз етілген. Тестілеу аяқталғаннан кейін 30 минут ішінде оқуға түсуші бірден апелляцияға өтініш бере алады. Апелляция бес күн ішінде қаралады. Тестілеу сертификаты оқуға түсушінің жеке кабинетінде қолжетімді болады. Биыл шекті балдар өзгеріссіз қалды: ғылыми-педагогикалық бағыт бойынша магистратураға түсу үшін 75 балл, бейіндік бағыт бойынша 50 балл жинау қажет
